Haderslev, Rønhaven 19. april 2023

Referat fra ordinær generalforsamling:

Beboerforeningen Rønhaven har afholdt ordinær generalforsamling onsdag den 19. april 2023 i Fælleskælderen med følgende dagsorden:

1. Valg af dirigent og referent.
2. Formandens/bestyrelsens årsberetning.
3. Forelæggelse og godkendelse af regnskab og budget.
4. Fastsættelse af kontingent og carportleje for det kommende år – bestyrelsen foreslår uændret kontingent og carport leje.
5. Valg:
	* 1. Valg af bestyrelsesmedlemmer.

På valg er Tina Juhler – modtager genvalg.

På valg er Erling Rasmussen – modtager genvalg.

På valg er Ulla Koustrup – modtager genvalg.

* + 1. Valg af 2 bestyrelsessuppleanter:
		2. Valg af revisor.
		3. Valg af revisorsuppleant.
1. Indkomne forslag:
* Der er indkommet et forslag til etablering af elinstallationer til el-ladestandere til elbiler, som Jesper (67) vil gennemgå på generalforsamlingen.
1. Eventuelt:

Generalforsamlingen valgte i henhold til vedtægternes §4, stk. 10 Ulla Koustrup som dirigent for den ordinære generalforsamling. Dirigenter konstaterede, at den ordinære generalforsamling var indkaldt med vedtægtsmæssige varsel på mindst 14 dage og afholdelse i april.

Der var 15 stemmeberettigede husstande til stede.

Jesper Rosenlund blev valgt til referent.

Jesper Rosenlund trækker det indkomne forslag vedr. etablering af el-installationer til ladestandere tilbage. Begrundelsen for dette er, at der ikke umiddelbart er beboere der har brug for en el-ladestander. Det er derfor forslagstillernes vurdering, at Rønhaven er bedre stille ved at se tiden og udviklingen an, før der træffes beslutning om, hvilke løsninger der skal bruges i Rønhaven.

Forslaget behandles derfor ikke på generalforsamlingen.

**Ad. 2 Formandens/bestyrelsens årsberetning.**

Formand for bestyrelsen, Gerda Pedersen fremlagde årsberetningen for 2022, hvor følgende punkter blev omtalt.

* Miljøstationer
* Forårs- og efterårsrengøring
* Opdateret varmeinstallation i Fælleskælderen
* Handicapskilt på Søndertorv
* Kompost/ køkkenhave
* Vi er blevet bedre til ikke at parkere i svinget ved 101
* Der opsættes en ekstra lygtepæl på Søndertorv
* Der er opsat nye LED lysarmaturer i hele Rønhaven.
* Der takkes for det forløbende år og det gode naboskab.

Der spørges ind til træbeskæring – Dette hører dog under Vængernes Beboerlaug og der nævnes derfor ikke yderligere om dette.

**Ad. 3 Forelæggelse og godkendelse af regnskab og budget.**

Erling Rasmussen fremlagde kassererens beretning om regnskab for 2022 samt budget for 2023, jf. omdelte årsrapport/regnskab.

Der er underskud på driften, hvilket skyldes uforudsete udgifter til etablering af miljøstationer.

Årsrapporten/ regnskabet blev efterfølgende godkendt af generalforsamlingen.

**Ad. 4 Fastsættelse af kontingent og carportleje for det kommende år**

Bestyrelsen har foreslået uændret kontingent og carport leje.

Forslaget blev godkendt

**Ad. 5 Valg**

Valg af 3 bestyrelsesmedlemmer – Tina Juhler, Erling Rasmussen og Ulla Koustrup, der alle modtog genvalg

Valg af 2 bestyrelsessuppleanter.

Lene Mikkelsen og HC Christensen blev valgt.

Valg af revisor.

Jan Figge blev valgt.

Valg af revisorsuppleant.

Der er ikke valgt en revisorsuppleant, da der ikke var beboere der ønskede at stille op. Dette er godkendt af generalforsamlingen.

 **Ad. 6 Indkomne forslag**

Forslaget blev trukket fra dagsordenen og der er derfor ingen punkter til behandling.

**Ad. 7 Eventuelt**

Jesper Rosenlund og Jan Figge fortalte om arbejdet med el-lader til biler og der var debat/dialog om de mulige løsninger for etablering af ladestandere i Rønhaven. Arbejdet fortsætter, hvor udviklingen følges.

Hvis der er beboere i Rønhaven der får brug for en El-lader (grundinstallation til dette) bedes de meddele dette til bestyrelsen.

HC efterlyser en velkommen til Rønhaven folder. Der henvises til Rønhavens hjemmeside, hvor de fleste oplysninger for beboere i Rønhaven kan findes.

Der henvises også til en ”gammel” folder der hedder Rønhaven info.

Efter generalforsamlingen har bestyrelsen konstitueret sig:

Formand: Gerda Pedersen

Næstformand: Ulla Koustrup

Kasserer: Erling Rasmussen

Inspektør: Tina Juhler og Erling Rasmussen

Sekretær: Jesper Rosenlund